laion/Wikipedia-Exotic huggingface dataset:
מאה מחברים נגד איינשטיין

מאה מחברים נגד איינשטיין (במקור: Hundert Autoren gegen Einstein) הוא ספר עיון שהתפרסם בשנת 1931 בניסיון להפריך את תורת היחסות של אלברט איינשטיין. הספר מכיל טקסטים קצרים מאוד של 28 מחברים, וקטעים מפרסומים של עוד 19 מחברים. השאר מורכב מרשימה הכוללת גם אנשים שרק במשך זמן מה התנגדו לתורת היחסות. מבין המושגים של איינשטיין, המושגים בהם הספר מתמקד הם מרחב-זמן ואחריו מהירות האור כקבוע ויחסיות הסימולטניות כנושאים עוקבים. הספר מכיל התנגדויות פילוסופיות (בעיקר מבוססות על קנטיאניזם), וכן כמה כשלים אלמנטריים לכאורה של התיאוריה; עם זאת, כפי שהעירו כמה מבקרים של הספר, כישלונות אלה נבעו מאי הבנתם של המחברים את תורת היחסות. לדוגמה, הנס רייכנבך(אנ') כתב דיווח במדור הבידור של עיתון, ותיאר את הספר כ"אוסף מרהיב של טעויות נאיביות" וכ"ספרות דבילית לא מכוונת". אלברט פון ברון פירש את הספר כעלון "בעל אימפוטנציה מצערת כמו שמתרחשת במקומות אחרים רק בפוליטיקה" ו"נסיגה למאות ה-16 וה-17" והסיק "אפשר רק לקוות שהמדע הגרמני לא יבייש שוב שרבוטים עצובים כאלה". איינשטיין עצמו אמר בתגובה לספר שאם הוא טועה, אז מחבר אחד היה מספיק. לדברי פרופסור הרברט גונר (Hubert Goenner), התרומות לספר הן תערובת של חוסר יכולת מתמטית-פיזיקלית, היבריס ורגשות דיכוי מצד המבקרים כלפי פיזיקאים עכשוויים הדוגלים בתיאוריה החדשה. לפי גונר, אוסף המחברים מראה שזו לא הייתה תגובה בתוך קהילת הפיזיקה - רק פיזיקאי אחד (קארל סטרהל) ושלושה מתמטיקאים (ז'אן-מארי לה רו, עמנואל לסקר והג'למר מלין) השתתפו בספר, אלא תגובה של אזרחות אקדמית חסרת השכלה, שלא ידעה מה לעשות עם תורת היחסות. לגבי הגיל הממוצע של המחברים: 57% היו מבוגרים יותר מאיינשטיין, שליש היה בערך באותו גיל ורק שני אנשים צעירים יותר באופן משמעותי. שני מחברים (Reuterdahl, von Mitis) היו אנטישמים וארבעה אחרים היו קשורים אולי לתנועה הנאצית. מצד שני, לא ניתן למצוא בספר ביטוי אנטישמי, והוא כלל גם תרומות של כמה מחברים ממוצא יהודי (סלומו פרידלנדר, לודוויג גולדשמידט, הנס ישראל, עמנואל לסקר, אוסקר קראוס, מנייהרט פאלגי). HUNDRED AUTHORS AGAINST EINSTEIN -ROUGH TRANSLATION תרגום גס של הספר לאנגלית. 100 authors against Einstein: a hundred scientists vs. the Theory Of Relativity ? סרטון ביוטיוב Manfred Cuntz, 100 Authors against Einstein: A Look in the Rearview Mirror, Hawking, Stephen (1998). A brief history of time (10th ed.). Bantam Books. p. 193. ISBN 978-0-553-38016-3. Goenner, Hubert (1993a). "The reaction to relativity theory I: the Anti-Einstein campaign in Germany in 1920". Science in Context. 6: 107–133. doi:10.1017/S0269889700001332. S2CID 123551958.
אמירטס (כדורגל)

מועדון התרבות והספורט האמירויות (בערבית: نادي الإمارات الثقافي الرياضي), הידוע גם כמועדון האמירויות (באנגלית: Emirates Club) או רק כאמירטס, הוא מועדון כדורגל מהעיר ראס אל-ח'ימה המשחק בליגת העל של איחוד האמירויות הערביות. המועדון נוסד בשנת 1969 ממיזוג של שלוש קבוצות כדורגל מקומיות: אל-איתיחאד, אל-אהלי וא-שעב, תחת השם מועדון עומאן. בעונתה הראשונה של הליגה המקומית, 1973/74 (אנ'), העפילה הקבוצה לבית הגמר יחד עם הם היו אחת משלוש הקבוצות הראשונות יחד עם אל-אהלי מדובאי ואל-ערובה משארג'ה, אך סיימה במקום האחרון עם נקודה אחת בלבד. באוקטובר 1982 שונה שם המועדון לאל-קאדסיה, ושנתיים לאחר מכן הוא אוחד עם א-טליה וא-נסר וליצירת מועדון הספורט התרבותי אמירטס. במהלך השנים התנדנדה הקבוצה בין הליגה הראשונה לשנייה, וזכתה באליפות ליגת המשנה (אנ') ב-1978, 1984, 1997 ו-2003. ב-2010 זכתה אמירטס בגביע הנשיא לאחר ניצחון 3–1 על א-שבאב, והעפילה לליגת האלופות האסיאתית. בעונת 2011 ל התחרות היא הודחה בשלב הבתים לאחר שסיימה במקום השלישי אחרי זוב אהאן האיראנית וא-שבאב הסעודית ולפני א-ריאן הקטרית. וב-29 במאי 2011 התאחדו מועדוני אמירטס וראס אל-ח'ימה תחת השם מועדון האמירויות (אמירטס) על מנת לייצג את אמירות ראס אל-ח'ימה וזאת בהמלצת שליט האמירות שייח' סעוד בן סקר אל-קאסמי. ב-9 באוגוסט 2023 חתם בקבוצה הקשר הספרדי אנדרס אינייסטה, וב-17 בספטמבר חתם בה בן ארצו החלוץ פאקו אלקאסר. ב-3 בפברואר 2024 הושאל לאמירטס הישראלי דיא סבע ממכבי חיפה. ליגת המשנה של איחוד האמירויות (6) 1977/78, 1983/84, 1996/97, 2002/03, 2012/13, 2019/20 גביע הנשיא של איחוד האמירויות (1) 2009/10 הסופר קאפ של איחוד האמירויות (1) 2010 מרוקו מוסטפא חאג'י ספרד אנדרס אינייסטה ספרד פאקו אלקאסר ישראל דיא סבע מדיה וקבצים בנושא אמירטס בוויקישיתוף אתר האינטרנט הרשמי של אמירטס אמירטס, ברשת החברתית פייסבוק אמירטס, ברשת החברתית אקס (טוויטר) אמירטס, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר WorldFootball.net סיקור העונה, באתר RSSSF היסטוריה של הקבוצה, באתר forum.kooora.com "دمج ناديي الإمارات ورأس الخيمة" [מיזוג מועדוני האמירויות וראס אל-ח'ימה]. האמירויות היום (בערבית). 29 במאי 2011. נבדק ב-2024-02-08. {{cite web}}: (עזרה) "سعود بن صقر يبارك التشكيل الجديد للصقور" [סעוד בן סקר מברך את ההקמה החדשה של הבזים]. האמירויות היום (בערבית). 11 ביוני 2011. נבדק ב-2024-02-08. {{cite web}}: (עזרה) אינייסטה חתם באמירייטס מאיחוד האמירויות, באתר ONE‏, 9 באוגוסט 2023 דורון בן דור, ‏רשמית: דיא סבע הושאל לחצי עונה לאמירייטס, באתר ONE‏, 3 בפברואר 2024
פיורי

האם התכוונתם ל... טייסון פיורי – מתאגרף בריטי מגי פיורי – סופרת פנטזיה בריטית ניק פיורי – דמות קומיקס פורי הר פיורי
קנלאזו

קנלאזו (בספרדית: Canelazo) הוא משקה אלכוהולי חם הנצרך בהרי האנדים של קולומביה, אקוודור, פרו וצפון ארגנטינה . המשקה מורכב בדרך כלל מאגוארדיינטה (אלכוהול מקנה סוכר), סוכר או פאנלה (סוכר מוקשה ללא זיקוק, מקנה סוכר), ואגווה דה קנלה (מים מבושלים עם קינמון). קנלאזו מיוצר באופן מסורתי עם אגוארדיינטה תוצרת בית, אבל נעשה שימוש גם באלכוהול בבקבוקים. יש הרבה וריאציות על המתכון. הוא עשוי לעיתים קרובות עם מיץ פירות (בדרך כלל מיץ נראנחילה (סוג פרי, מילולית "תפוז קטן"), אוסנה או מרקויה שהוא שעונית נאכלת בכינו העממי: פסיפלורה). לפעמים מוסיפים ציפורן, ולפעמים משמיטים אלכוהול. מקורו של המשקה בקולומביה, אך המשקה נצרך זה מכבר בכל הרי האנדים. באקוודור, המשקה נמכר לרוב על ידי רוכלי רחוב במהלך החגים. הוא פופולרי במיוחד במהלך Fiestas de Quito או חג המולד. בשנת 2005, פירמה אחת החלה לבקבק קנלאזו ללא אלכוהול לייצוא. קנלאזו נצרך באזורים הגבוהים הצפוניים של פרו, במיוחד סביב Ayabaca באזור Piura. הוא מורכב מאגוארדיינטה עם סוכר (או chancaca שהוא רוטב חם מתוק מקנה סוכר) וקינמון מבושל במים. ניתן להוסיף גם לימון וצ'יצ'ה דה ג'ורה (אנ') שהוא בירת תירס. רשימת מנות ומאכלים אקוודוריים מתכון קנלאזו books.google.com/books?id=LlePAePLlqkC&pg=PA47 Lourdes Castro. Eat, Drink, Think in Spanish. Random House (2009), p. 170. מסת"ב 978-1-58008-954-8. Danny Palmerlee, Michael Grosberg & Carolyn McCarthy. Ecuador & the Galápagos Islands. Lonely Planet (2006), p. 65. מסת"ב 978-1-74104-295-5. Zapata Acha, Sergio (2006). Diccionario de gastronomía peruana tradicional (בספרדית) (1 ed.). Lima, Perú: Universidad San Martín de Porres. ISBN 9972-54-155-X.
אמן

האם התכוונתם ל... אָמָּן (אוֹמָן, וכך יש להגות) אמן (תרבות) – אדם אשר נעזר בכישרון יצירתי כדי ליצור אמנות (להבדיל מאוּמן שהנו בעל מקצוע מיומן, בפרט במלאכת כפיים המצריכה מומחיות) אמן (שחמט) – דרגת מיומנות של שחמטאי המוענקת על ידי פיד"ה, ראו גם אמן בין-לאומי ורב-אמן האמן (האמן ומרגריטה) – דמות בספר "האמן ומרגריטה" ("השטן במוסקבה") מאת מיכאיל בולגקוב, שיצא לאור בשנת 1967 אָמֵן (הסכמה לאחר ברכה) אמן (הסכמה) – מילה המציינת הסכמה לנאמר קודם לה, עיקר השימוש בה הוא בטקסט דתי עניית אמן (הלכה) – חיוב הלכתי לענות אמן לאחר שמיעת ברכה אמן (סרט) – סרט משנת 2022 המציג ניסיון להציל יהודים בשואה ואת שתיקת האפיפיור והוותיקן אמן (שיר של ליאורה) – שיר של הזמרת ליאורה שייצג את ישראל באירוויזיון 1995 אמן (שיר של שרית חדד) – שיר של הזמרת שרית חדד משנת 2018 אחר אמן (טולקין) (Aman) – היבשת הקדושה של האלים בעולמו של הסופר ג'.ר.ר. טולקין (שר הטבעות, הסילמריליון) אמ"ן (נהגים אָמָן) – ראשי תיבות של אגף המודיעין בצה"ל אמן (עיר) (Emmen) – עיר בצפון–מזרח הולנד מרכז אומן (גם אֹמֶן) – יישוב קהילתי בצפון ישראל (בחבל תענך) אישים דניאל אמן (אנ') (Amen‏; יליד 1954) – פסיכיאטר אמריקאי שרה אמָן (Aman‏; ?–1986) – שחקנית ישראלית–אמריקאית הָמָן – המן האגגי אומן (פירושונים)
האספה המחוקקת של סיקים

האספה המחוקקת של סיקים או סיקים וידאהן סבהה (בהינדי ונפאלית: सिक्किम विधान सभा), היא הפרלמנט המדינתי של סיקים. באספה חברים 32 נציגים, הנבחרים ממחוזות בחירה. האספה המחוקקת הייתה אספה מחוקקת של המדינה עצמאית סיקים עד לאיחודה עם הודו ב־1975. האספה החליפה את מועצת המדינה, שנהגה במדינה העצמאית. לפי חוקי הבחירות שנקבעו במרץ 1953, היו המועצה 6 חברים נפאלים, 6 בודהיסטים ולאפצ'ים ו־5 שמונו על ידי הצ'וגיאל (אנ'), השליט. הבחירות נערכו על בסיס מפלגתי, ועל מנת להיבחר היה צורך לקבל לפחות 15% מהקולות מהקהילה האחרת. הבחירות הראשונות למועצה התקיימו ב־23 במאי 1953. ב־1974 שונו התנאים והבחירות הפכו לפתוחות יותר. המדינה אימצה את השיטה הנהוגה בהודו, כשלמושבים השמורים נדרש מהמועמדים להשתייך לקבוצה מוגדרת, אך המצביעים הצביעו באופן רגיל. האספה הוגדלה ל־32 חברים, שנשמרו לקבוצות שונות: 15 לנפאלים, 15 לבהוטיה לפאצ'ה, 1 לקאסטות נמוכות ו־1 שנבחר על ידי נזירים בודהיסטים. הבחירות שהתקיימו בשנה זו נוהלו על ידי ועדת הבחירות של הודו. באפריל 1975 התאחדה סיקים עם הודו. חברי האספה המחוקקת שנבחרו ב־1974 נקבעו כחברי האספה שבהודו. חלוקת המושבים נותרה על מכונה. קביעת הייצוג לנאפלים ב־15 מושבים בוטלה ב־1979. ההרכב הנוכחי של האספה המחוקקת של סיקים היא האספה המחוקקת ה־11, שנבחרה בבחירות שהתרחשו במקביל לבחירות ללוק סבהה ב־2024. בהרכב שולטת מפלגת סיקים קרנטיקארי מורצ'ה, המחזיקה ב־31 מתוך 32 המושבים. המושב הנותר שייך לחזית הדמוקרטית של סיקים שבאופוזיציה. האספה בוחרת את נציגה היחיד של סיקים ברג'יה סבהה. אתר האינטרנט הרשמי של האספה המחוקקת של סיקים (באנגלית) אתר האינטרנט הרשמי של קצין הבחירות הראשי של סיקים (באנגלית) Sikkim Election Results, Result University Ranjan Gupta, Sikkim: The Merger with India, Asian Survey vol. 15, no. 9, 1975, עמ' 786–98‏, JSTOR 2643174. Election to Sikkim State Council, The Indian Express, ‏2 June 1953 "32-Sangha constituency: Sikkim's intangible seat, where only monks contest and vote, The Hindu, ‏3 באפריל 2019 G. C. Malhotra, 44:Sikkim Legislative Assembly, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 775, ISBN 978-81-200-0400-9
טיטו ורוחו

טיטו ורוחו היא סדרת דרמה ישראלית שיצרו דינה סנדרסון ויובל שפרמן (שגם ביים את הסדרה), ובכיכובם של פבלו רוזנברג ומגי אזרזר. הסדרה היא סדרת המשך של הסדרה "אורי ואלה". הפקת העונה החלה בשנת 2022 והיא עלתה לשידור ב-8 בפברואר 2024 בערוץ HOT3. צוקי, מסעדן ושף-סלב נהנתן (פבלו רוזנברג) ובת זוגו עדן (מגי אזרזר), דוגמנית, עומדים להביא לעולם את בתם המשותפת, בזמן שסמדר, אשתו לשעבר של צוקי (שרית וינו-אלעד) חווה משבר נפשי. לאחר ניסיון ההתאבדות של סמדר היא מתארחת בביתם של צוקי ועדן, אחרי שאף קרוב משפחה אחר לא התייצב לעזרתה. בקו מקביל לעלילה הסוקרת את החיים הזוגיים של צוקי הסדרה עוקבת גם אחרי החיים המקצועיים של צוקי כשף, עם קיצוצים ושינויים שונים במסעדה שבבעלותו ובבעלות המנהל האישי שלו, אחיו מישאל (גיז'רמו (שמוליק) רוזנברג, אחיו של פבלו רוזנברג) שבעצמו מתמודד עם אתגרים בחיים האישיים ומאבק גירושים. צוקי "טיטו", שם לידה: צורעד (פבלו רוזנברג): שף כוכב והבעלים של המסעדה "פארולה". מישאל "רוחו" (גיז'רמו (שמוליק) רוזנברג): אחיו ומנהלו האישי של צוקי, פרוד מאשתו וחי עם הבת שלו אצל אימו. משלם סכומי עתק לפרודתו שמסרבת להרפות מיחסיהם ומנסה לדחות את הגירושים. עדן ירדני (מגי אזרזר): דוגמנית ובת זוגו של צוקי. סמדר (שרה וינו אלעד): גרושתו של צוקי, סובלת מדיכאון ומנסה להתאבד. אריק (מארק רוזנבאום) בן זוגה לשעבר של סמדר מוריס (דובר קוסאשווילי) שף שמשתף פעולה עם צוקי בעבודה על מנות חדשות ליטל (מירי נבו) אשתו של מוריס קורל (ג'קי אזולאי) אחותה של עדן אמא של עדן (עינת שרוף) אתי (רינה מצליח) מתקשרת-מכשפה פרודתו של מישאל (סיגל שחמון) שני הברמן (רננה רז) פסיכולוגית קלינית אורי גבריאל טל גורדון יניב ביטון סטפן לגר ארנון צדוק טלי סיני ריקליס "טיטו ורוחו", במסד הנתונים הקולנועיים IMDb (באנגלית) "טיטו ורוחו", באתר אידיבי טיטו ורוחו, קדימון הסדרה באתר יוטיוב טיטו ורוחו, הפרק הראשון של הסדרה, סרטון באתר יוטיוב על הסדרה "טיטו ורוחו", בסקירת הסדרות החדשות של HOT סמדר שילוני, הסדרה החדשה של יוצרי "אורי ואלה" בהחלט שווה את הזמן שלכם מול המסך, באתר ynet, 7 בפברואר 2024 איתי זיו, "טיטו ורוחו": רכבת הרים משוגעת ומבלבלת, באתר הארץ, 6 בפברואר 2024 ניב הדס, זו סדרה (כמעט) חסרת פגמים, שסיפקה גם את הפרק הכי טוב שראיתי השנה, באתר הארץ, 11 באפריל 2024 עמי פרידמן, אחי, הנה אני: שמוליק רוזנברג על האח הגדול פבלו, הגרושה שרון חזיז והזיכרונות מבגין ואריק שרון, באתר ישראל היום, 15 בפברואר 2024 רועי אבן, ‏שיר של אש וקרח: "טיטו ורוחו" היא קלאסיקה בהתהוות, באתר ‏מאקו‏, 6 בפברואר 2024 נעמה רק, ‏יוצרי "אורי ואלה" קולעים שוב: "טיטו ורוחו" מפלרטטת עם הסכנה, באתר "Time Out ישראל", 6 בפברואר 2024
ולאדאס דרופאס

ולאדאס דרופאס (בליטאית: Vladas Drupas;‏ 2 בספטמבר 1922- 25 באפריל 2019), מהנדס ליטאי, טייס שכיהן כיו"ר פדרציית הטיסה של רפובליקת ליטא. סייע ליהודים בליטא במהלך מלחמת העולם השנייה. בעקבות פעילות זו, זכה לאות חסיד אומות העולם. ולאדאס דרופאס היה בן 19, כאשר נכבשה קובנה בידי הנאצים ב-24 ביוני 1941, ולאחר שב-15 באוגוסט נכלאו יהודי קובנה בגטו, החל ולאדאס יחד עם דודו יוזס דפקוס, להעביר יהודים לבתי מסתור של קרוביו וחבריו, לאחר שהסתירם בדירתו שהייתה קטנה מדי. ולאדאס עמד בקשר קבוע עם עו"ד דאנוטה ואנצלאוסקיאטה, אשר סיפקה ליהודים שהסתיר תעודות זהות מזויפות. במהלך 'אקציית הילדים' שהחלה ב-5 בנובמבר 1943, הוציא ולאדאס מן הגטו אם ובת, אותן העביר לידי האיכר אנטנאס מטוצבצ'יוס. בשנת 1945, התגייס בעל כורחו לצבא הרוסי, ממנו שוחרר בשנת 1946. לאחר המלחמה שב ולאדאס לליטא, שם החל ללמוד בניין במכללה הפוליטכנית של קובנה. את לימודיו סיים ב-1952 והחל בקריירה מצליחה של ניהול פרויקטים בתחום הבנייה. בנוסף לעבודתו בניהול פרויקטים, ולאדאס למד לטוס וכיהן כיושב ראש הפדרציה לטיסה ספורטיבית של רפובליקת ליטא. בשנות ה-80 עבר ולאדאס לגור בישראל. כך חילק את זמנו בין ישראל לליטא לסירוגין, עד שעקב מחלה ב-2018, שב והשתקע בליטא. דרופאס נפטר ב-25 באפריל 2019. בשנת 1981, הוכר ולאדאס דרופאס כחסיד אומות העולם, על ידי יד ושם וניטע עץ לזכרו בגן חסידי אומות העולם ביד ושם, ירושלים. בשנת 2022 הוקדש עבורו פרק בסדרה "Righteous Among the Nations", של תאגיד השידור הליטאי RLT, אשר הביאה את סיפורם של חסידי אומות העולם ליטאים. על מצבתו של דרופאס, נכתב אודות פועלו לאחר המלחמה- "ספורטאי תעופה, טייס חיל האוויר הליטאי, ולאדאס דרופאס". קברו אותר בליטא במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב). גרשון פינצ'בסקי, חסד אחרון :סיפורם של חסידי אומות העולם בישראל, ירושלים, יד ושם, עמ' 89. מכתב מאת סוניה קוזלובסקי ליד ושם, 18 ביוני 1979, תיק מספר M.31/2890, ארכיון יד ושם פינצ'בסקי, גרשון, חסד אחרון/סיפורם של חסידי אומות העולם בישראל, ירושלים: יד ושם, 2023, עמ' 89 Pasaulio teisuoliai. Vladas Drupas buvo ne tik aviacijos legenda: vyras išgelbėjo dešimtis žydų, lrt.lt, ‏2020-02-22 (בליטאית) קברו של דרופאס, בית העלמין שבקובנה, ליטא (מתוך הערך "ולאדאס דרופאס"- יד ושם).
להתראות לנין!

להתראות לנין! (במקור באנגלית: Good Bye Lenin!) הוא סרט גרמני טרגי-קומי משנת 2003. הסרט מספר על משפחת קֶרנֶר החיה בגרמניה המזרחית בשנים 1989 ו-1990, בעת תהליך התפרקותה של המדינה. אם המשפחה, קריסטין, קומוניסטית נאמנה, מתעלפת, לוקה באוטם שריר הלב ונכנסת לתרדמת אחרי שראתה את בנה אלכסנדר מפגין ונעצר בהפגנה נגד הממשל במדינה. בעת היותה בתרדמת, נופלת חומת ברלין וגרמניה המזרחית חדלה מלהתקיים באופן מעשי. שמונה חודשים מאוחר יותר, מתעוררת קריסטין והמציאות שונה לחלוטין. הרופא שדאג לה אומר לאלכסנדר ולבתה, אריאן, שהיא נמצאת בסכנת אוטם נוסף בשריר הלב, ולכן אסור שתתרגש יותר מדי. אלכסנדר מחליט שהוא הולך ליצור בביתם מציאות מזרח-גרמנית, כפי שהייתה לפני נפילת חומת ברלין. אלכסנדר יוצר בעזרת חברו לעבודה המערב-גרמני דניס דומשקה, תוכניות טלוויזיה הדומות לתוכניות המזרח-גרמניות. בהמשך, כשרואה האם כרזת ענק של חברת קוקה-קולה נפרסת על בניין הקרוב לבית המשפחה, מכינים אלכסנדר ודניס כתבה, שמראה שהמשקה הידוע נוצר במזרח גרמניה והוא המצאה סוציאליסטית. כמו כן, הכינו השניים כתבה המספרת על הגירת עשרות אלפים ממערב גרמניה למזרחה. באחת הסצנות, כשמחליטה קריסטין לצאת ולטייל ברחבי ברלין, היא רואה את פסלו השבור של ולדימיר לנין מוטס על ידי מסוק. בסצנה אחרת, היא נדהמת כשהיא רואה במעלית הבניין צלב קרס, שציורו היה אסור במזרח גרמניה. כשמצבה של קריסטין מידרדר והיא מובלת לבית החולים, יוצא אלכסנדר לחפש את אביו, שהיגר למערב. הוא נוסע במונית שנוהג בה אדם הדומה מאוד לגיבור ילדותו, זיגמונד יאן, הקוסמונאוט המזרח-גרמני היחיד בהיסטוריה. בצל האיחוד הקרב, חברתו של אלכסנדר מספרת לאימו את האמת בזמן שאלכסנדר ודניס מכינים סרט אחרון, שבו רואים את אריך הונקר מתפטר ומעביר את תפקידו לזיגמונד יאן (נהג המונית שהסיע את אלכס), שאומר ב"נאום ההשבעה": "הסוציאליזם אינו הסתגרות מאחורי חומות. פירושו להושיט יד לזולת ולחיות עמו. פירושו לא רק חלומות על עולם טוב יותר, אלא הגשמתם". האם רואה את הסרט, מודעת לאמת אך מוקסמת. ברקע נראים הזיקוקים בחגיגות האיחוד של שתי המדינות. מכאן, מתהפך הגלגל: אלכסנדר סימל בסרטיו האחרונים את מזרח-גרמניה כפי שהוא רצה וכך נשבה בקסמו שלו, בעוד שאימו יודעת את האמת ללא ידיעתו. בסוף הסרט אומר אלכסנדר: "את מזרח גרמניה השארנו בחיים עד נשימתה האחרונה של אמי; מדינה, שאף פעם לא התקיימה בצורה זו; מדינה, שבזכרוני, תמיד תתקשר לאמי". אתר האינטרנט הרשמי של להתראות לנין! (באנגלית) "להתראות לנין!", במסד הנתונים הקולנועיים IMDb (באנגלית) "להתראות לנין!", באתר נטפליקס "להתראות לנין!", באתר AllMovie (באנגלית) "להתראות לנין!", באתר Rotten Tomatoes (באנגלית) "להתראות לנין!", באתר Box Office Mojo (באנגלית) "להתראות לנין!", באתר Metacritic (באנגלית) "להתראות לנין!", באתר אידיבי "להתראות לנין!", תסריט הסרט באתר Scripts.com (באנגלית) "להתראות לנין!", במסד הנתונים הקולנועיים KinoPoisk (ברוסית) "להתראות לנין!", ביקורת על הסרט באתר "עין הדג"
עונת 2023/2024 בליגת העל האוקראינית

עונת 2023/2024 בליגת העל האוקראינית בכדורגל הייתה העונה ה־33 בליגה האוקראינית הבכירה מאז פירוק ברית המועצות וה-20 תחת השם הנוכחי של ליגת העל האוקראינית,. העונה החלה ב-29 ביולי 2023 והסתיימה ב-25 במאי 2024. בסיום העונה, שחטאר דונצק זכתה באליפות ה-15 שלה. מתוך 16 הקבוצות שהשתתפו בעונה זו, 13 המשיכו מהעונה שעברה. אליהן התווספו שלוש הקבוצות שסיימו במקומות הראשונים בליגת המשנה האוקראינית פוליסיה ז'יטומיר, אובולון קייב ול.נ.ז. צ'רקאסי הן החליפו את אינהולטס פטרובה, מטאליסט חרקוב ולבוב שסיימו במקומות האחרונים בליגה בעונת 2022/2023.עקב הרס התשתיות בחלק מערי אוקראינה בעקבות הפלישה הרוסית ישנן שתי קבוצות שהפסיקו להתחרות בעונת 2021/2022 מריופול ודסנה צ'רניהיב בעקבות הרס התשתיות בעריהן. והוחלט לגביהן שאם הן יוכלו לחזור ולהתחרות הליגה תגדל ל-18 קבוצות. ב-9 ביוני 2023 הצהיר נשיא דסנה כי המועדון יחזור להתחרות בעונת הבאה 2024/2025, אך ככל הנראה יחל בליגה השנייה בעקבות קשיים בהעברת שחקנים. הסף המינימלי לקיבולת אצטדיון בליגת העל האוקראינית הוא 4,500 מקומות. בעקבות המלחמה עם רוסיה מועדונים נאלצו לעבור לחלקים המערביים של המדינה, כאשר הוחלט שהאזורים העיקריים שבהם מורשים לערוך משחקים הם העיר קייב, מחוז קייב, מחוז לבוב ומחוז זקרפטיה. כמו כן משחק יכול להתקיים באזורים אחרים עם אישור של מינהל צבאי אזורי והסכמה מהמועדון היריב. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ליגת העל האוקראינית בכדורגל Десна может вернуться в чемпионат Украины: заявление президента, пострадавшего от войны клуба - FanDay, fanday.net, ‏2023-06-09 (ברוסית)
אליפות ישראל בהיאבקות יוונית-רומית דצמבר-ינואר 2023-2024

אליפות ישראל בהיאבקות יוונית-רומית נערכה ברחובות ב-29 בדצמבר 2023 וב-5 בינואר 2024 איגוד ההאבקות בישראל | תחרות | אליפות ישראל לבוגרים סגנון יווני-רומי, באתר איגוד ההאבקות בישראל איגוד ההאבקות בישראל | תחרות | אליפות ישראל לבוגרים סגנון יווני-רומי, באתר איגוד ההאבקות בישראל
Eat This Much

Eat This Much הם אפליקציית מובייל ואתר אינטרנט אשר מסייעים למשתמש לייצר תפריטים יומיים או שבועיים מותאמים אישית אשר מבוססים על מטרות ספציפיות. האפליקציה זמינה למכשירי אנדרואיד ו-iOS. לאפליקציה ממשק ידידותי למשתמש המסייע למשתמשים ביצירת תפריטים אותם ניתן להתאים באופן אישי על מנת להשיג יעדים ספציפיים כגון ירידה במשקל, להעלות את מסת השרירים או על מנת לוודא שאוכלים לפי העדפות תזונתיות מסוימות. ניתן להשתמש באפליקציה גם על מנת לראות במדויק מה היא כמות הפחמימות, השומנים, החלבונים, הויטמינים והמינרלים שאוכלים מדי יום. בהתבסס על ההעדפות שמוגדרים על ידי המשתמש כאשר יוצרים בתחילה פרופיל בתוכנית, ובפרט בהסתמך על היעד הקלורי היומי שהוגדר על ידי המשתמש, האפליקציה מסוגלת לספק באופן אוטומטי הצעות לתפריטים יומיים או שבועיים אשר מנסים להיות קרובים ככל הניתן לפרמטרים שצוינו. האפליקציה מכילה גם מאגר גדול של מתכונים ופרטי מזון, אשר באמצעותה היא מייצרת את ההצעות לתפריטים השונים. ניתן גם להוסיף מתכונים חדשים ופרטי מזון שלא נמצאים במאגר. כל אחד מהמתכונים מכיל הוראות מפורטות ופשוטות. האפליקציה מסוגלת גם לייצר רשימת מכולת על סמך התפריטים היומיים או השבועיים שנבחרו על ידי המשתמש. אתר האינטרנט הרשמי של Eat This Much "Meal planning site 'Eat This Much' plays part of virtual nutritionist". Washington Post (באנגלית אמריקאית). 2023-05-17. נבדק ב-2024-02-11. "Eat This Much, the Free Automated Nutritionist Web App, Launches to Put Your Diet on Autopilot". Yahoo Finance. 22 באוגוסט 2013. {{cite web}}: (עזרה) Grotta, Sally Wiener; Underscored, C. N. N. (6 במרץ 2023). "Best meal planning apps in 2024, tested by our editors". CNN Underscored. {{cite web}}: (עזרה) "The 6 Meal-Planning Apps That'll Take All the Brainwork Outta Making Dinner". Cosmopolitan. 9 ביוני 2023. {{cite web}}: (עזרה) Henry, Alan (22 באוגוסט 2013). "Eat This Much Automatically Builds Meal Plans and Menus for Any Diet". Lifehacker. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Eat This Much".
לילה בחיפה

"לילה בחיפה" הוא סרט דרמה קומי ישראלי-צרפתי משנת 2020 בבימויו של עמוס גיתאי. הוא נבחר להצגה בחלק התחרות הראשית של פסטיבל הסרטים הבינלאומי ה-77 של ונציה. היה מועמד לפרס אריה הזהב, פרס מרצ'לו מסטרויאני ועוד. גיל (צחי הלוי) לילה (מריה זריק) חאולה (חאולה אברהים) בהירה (בהירה אלבאסי) נעמה (נעמה פרייס) חנה (חנה לסלאו) כמאל (מכרם חורי) רוברטה (קלרה חורי) אמיר (אמיר חורי) הישאם (הישאם סולימאן) טום (טום באום) אשר (אשר לקס) אנדריי (אנדז'יי סברין) פרק זה לוקה בחסר. אנא תרמו לוויקיפדיה והשלימו אותו. "לילה בחיפה" היא דרמה קומית סאטירית המתרחשת במהלך לילה אחד במועדון "פטוש" בחיפה. לאורך הלילה עוקבים אחר סיפורי אהבה, תשוקה, רוך ואלימות של הדמויות המבלות במקום. "לילה בחיפה", במסד הנתונים הקולנועיים IMDb (באנגלית) "לילה בחיפה", באתר Rotten Tomatoes (באנגלית) "לילה בחיפה", באתר Metacritic (באנגלית) "לילה בחיפה", באתר אידיבי "לילה בחיפה", באתר Prime Video (באנגלית) "לילה בחיפה", במסד הנתונים הקולנועיים KinoPoisk (ברוסית) "לילה בחיפה", במיזם "אישים" לתיעוד היצירה הישראלית אורין מוריס, "לילה בחיפה": סרט קלוש וארוך מדי שמתחזה לאמנות חשובה, באתר הארץ, 22 באוקטובר 2022 איתי שטרן, "לילה בחיפה" בבימוי עמוס גיתאי יתמודד בתחרות הרשמית של פסטיבל ונציה, באתר הארץ, 28 ביולי 2020 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
ליגת העל הפינית בכדורסל

ליגת העל הפינית בכדורסל (בפינית: Korisliiga) היא ליגת הכדורסל הבכירה של פינלנד. הליגה כוללת 12 קבוצות אשר משחקות שני סבבים של 11 משחקים בשיטת בית וחוץ, לאחר מכן מחולקות הקבוצות לבית עליון ותחתון של 6 ו-6 אשר משחקות ביניהן 10 משחקים נוספים ובסיומן מצטרפות הקבוצות במקומות 7-8 לשלב הפלייאוף והקבוצה במקום ה-12 נושרת לליגה השנייה. בסדרת הפלייאוף מתמודדות הקבוצות בשלב רבע הגמר בסדרת הטוב מ-5 ובסדרת חצי הגמר והגמר בסדרת הטוב מ-7, בנוסף הקבוצות שהפסידו בחצי המר מתמודדות במשחק בודד על המקום השלישי. קרהו באסקט הלסינקי סיגלס נוקיה בסקט קטאיה יואנסו סלון וילפאס ויקינגס אוסיקופוקי לאהטי בסקט קהוט בסקט לאפו קובראוט קוטקה באסקט ביסונס לואימה פירינטו טמפרה האלופה זוכה באפשרות לשחק במוקדמות ליגת האלופות, במידה והיא מוותרת על הזכות סגינתה תופסת את מקומה. הקבוצה שניצחה את המשחק על מקומות 3-4 מקבלת כרטיס למקודמות היורופקאפ. ==קישורים חיצוניים== אתר האינטרנט הרשמי של ליגת העל הפינית בכדורסל ליגת העל הפינית בכדורסל, ברשת החברתית פייסבוק ליגת העל הפינית בכדורסל, ברשת החברתית אקס (טוויטר)